cyanic-selkie/wikianc huggingface dataset:
เปอโยต์ 406
ในปี พ.ศ. 2542 ได้มีการปรับโฉม Minorchange เล็กน้อยก่อนที่จะยุติการผลิตในปี พ.ศ. 2548
เจ้าชายเฟลิกซ์แห่งลักเซมเบิร์ก
เจ้าชายเฟลิกซ์ เลออปอล มารี กีโยม แห่งลักเซมเบิร์ก ประสูติเมื่อวันที่ 3 กรกฎาคม พ.ศ. 2527 ในนครลักเซมเบิร์ก เป็นพระโอรสพระองค์ที่ 2 ในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก นอกจากทรงเป็นเจ้าชายแห่งลักเซมเบิร์ก ทรงเป็นเจ้าชายแห่งนัสเซา พระองค์มีพระบิดาและมารดาอุปถัมภ์คือ เจ้าชายฌ็องแห่งลักเซมเบิร์กและคาทาลีนา เมสตร์ พระองค์มีพระนามเดียวกับพระปัยกาคือ เจ้าชายเฟลิกซ์แห่งบูร์บง-ปาร์มา
พระองค์มีพระเชษฐา 1 พระองค์คือ เจ้าชายกีโยม แกรนด์ดยุกรัชทายาทแห่งลักเซมเบิร์ก พระอนุชาและพระกนิษฐารวม 3 พระองค์คือ เจ้าชายหลุยส์แห่งลักเซมเบิร์ก, เจ้าหญิงอาแล็กซ็องดราแห่งลักเซมเบิร์ก และเจ้าชายเซบัสเตียงแห่งลักเซมเบิร์ก
พระองค์สนพระทัยในกีฬาโปโล สกี และงานช่างไม้ มักทรงเป็นตัวแทนของราชวงศ์ไปแข่งขันกีฬาต่าง ๆ
พระองค์ทรงศึกษาที่โรงเรียนนานาชาติลักเซมเบิร์กและโรงเรียนอัลปินนานาชาติโบโซริลที่สวิตเซอร์แลนด์ซึ่งเป็นโรงเรียนประจำ ปัจจุบันพระองค์ทรงทำงานสาธารณะการบริหารคณะกรรมการเอสเอของบริษัทสวิส ในเดือนมิถุนายน พ.ศ. 2552 ราชสำนักได้ประกาศว่าเจ้าชายเฟลิกซ์เริ่มปริญญามหาบัณฑิตจาก Regina Apostolorum Pontifical Athenaeum ที่กรุงโรม
ทางด่วนฮานอย–ไฮฟอง
ทางพิเศษฮานอย–ไฮฟอง (เวียดนาม: Đường cao tốc Hà Nội - Hải Phòng, labelled CT.04) เป็นทางด่วนในประเทศเวียดนาม มีระยะทาง 105.5 กิโลเมตร เชื่อมต่อระหว่างฮานอยกับไฮฟอง โดยวิ่งคู่ขนานไปกับทางหลวงแห่งชาติหมายเลข 5 และทางรถไฟสายฮานอย-ไฮฟอง ทางด่วนนี้มีความสำคัญอย่างยิ่งในภูมิภาคเศรษฐกิจภาคเหนือ ตัวย่อของเส้นทางคือ CT.04
ทางด่วนมี 6 ทางวิ่ง เริ่มก่อสร้างเมื่อวันที่ 2 กุมภาพันธ์ ค.ศ. 2009 และเสร็จสิ้นในวันที่ 5 ธันวาคม ค.ศ. 2015
จุดสิ้นสุดฝั่งตะวันตก อยู่ทางทิศเหนือของสะพาน Thanh Tri ในฮานอย ส่วนฝั่งตะวันออก อยู่ที่ Dinh Vu Dike ในไฮฟอง
โรงเรียนชุมพลโพนพิสัย
โรงเรียนชุมพลโพนพิสัย เป็นโรงเรียนประจำอำเภอโพนพิสัยและเป็นโรงเรียนประเภทโรงเรียนมัธยมขนาดใหญ่พิเศษ ปัจจุบันจัดการศึกษาระดับมัธยมศึกษารูปแบบสหศึกษา โรงเรียนชุมพลโพนพิสัยในปัจจุบันยังได้รับการปรับปรุงจนเป็นโรงเรียนมาตรฐานสากล
ประวัติโรงเรียน
พ.ศ. 2499 ราษฎรอำเภอโพนพิสัยจำนวนหนึ่ง  ได้ทำหนังสือคำร้องขอจัดตั้งโรงเรียน วิสามัญศึกษาขึ้นที่อำเภอโพนพิสัย  ซึ่งบุคคลเหล่านั้นประกอบด้วย
ต่อมานายอำเภอโพนพิสัย คือ  นายเสงี่ยม  ราชเรืองบิน  และศึกษาธิการอำเภอ คือ  นายสัทธา   อินทรพานิช   ได้ทำการประชุมกรรมการ 9 คน   และชาวบ้านหมู่บ้านจุมพล    บ้านจอมนาง  และบ้านวัดหลวง   ที่ประชุมตกลงให้เอาที่ดินริมห้วยจอมนางเป็นที่ตั้งโรงเรียน  ในเนื้อที่  42  ไร่  2  งาน  16  ตารางวา เดือนมกราคม พ.ศ. 2500 กระทรวงศึกษาธิการ  ได้เห็นชอบและอนุมัติให้ จัดตั้งโรงเรียนมัธยมวิสามัญขึ้นที่อำเภอโพนพิสัย  โดยให้อำเภอเป็นผู้สร้างอาคารเรียนการสอนในระยะแรกให้ยืมครูประชาบาลมาช่วย
ทำการสอน 3 คน คือ
ต่อมาทางจังหวัดได้บรรจุครูอีก 2  คน  คือ
รายนามผู้บริหารโรงเรียนชุมพลโพนพิสัย
วันที่ 5 มิถุนายน   2500  ทางจังหวัดได้ส่ง นายสำลี  ผดุงศรี  มารักษาตำแหน่งครูใหญ่พร้อมกันนั้น ได้ส่งครูยืมมาช่วยทำการสอน  กลับโรงเรียนเดิม   เริ่มทำการสอน  เมื่อวันที่  6  มิถุนายน  2500 โดยเปิดรับนักเรียน  ม.1  จำนวน  1 ห้องเรียน   ม.5   จำนวน   1  ห้องเรียน วันที่  24  มิถุนายน  2500  ได้เปิดป้ายโรงเรียน  ใช้ชื่อว่า โรงเรียนสหราษฎรังสรรค์ ต่อมาเปลี่ยนเป็น  โรงเรียนโพนพิสัยวิทยาคม  และเปลี่ยนเป็นโรงเรียนชุมพล จนเป็นชื่อในปัจจุบันคือ  โรงเรียนชุมพลโพนพิสัยและมีผู้บริหารตั้งแต่อดีตจนถึงปัจจุบัน ดังนี้
จอร์จ สมูท
จอร์จ ฟิตซ์เจอรัลด์ สมูท ที่ 3 (George Fitzgerald Smoot III; เกิดวันที่ 20 กุมภาพันธ์ ค.ศ. 1945) เป็นนักฟิสิกส์ดาราศาสตร์และนักจักรวาลวิทยาชาวอเมริกัน ผู้ชนะรางวัล 1 ล้านเหรียญสหรัฐจากการแข่งขันรายการทางโทรทัศน์ และได้รับรางวัลโนเบลสาขาฟิสิกส์เมื่อปี ค.ศ. 2006 จากผลงานศึกษาโดยใช้ดาวเทียม COBE ร่วมกับ จอห์น ซี. เมเทอร์ โดยสามารถตรวจวัด "...รูปแบบของวัตถุดำและความไม่เหมือนกันทุกทิศทาง (Anisotropy) ของการแผ่รังสีไมโครเวฟพื้นหลังของจักรวาล" ได้เป็นครั้งแรก
ผลงานนี้ช่วยยืนยันเป็นหลักฐานแน่นหนาแก่ทฤษฎีบิกแบงโดยอาศัยดาวเทียมสำรวจไมโครเวฟพื้นหลังของจักรวาล (COBE) จากความเห็นของคณะกรรมการรางวัลโนเบล กล่าวว่า "โครงการ COBE อาจพิจารณาได้ว่าเป็นจุดเริ่มต้นของการศึกษาจักรวาลวิทยาอย่างละเอียดแม่นยำ" สมูทบริจาคเงินรางวัลส่วนที่ได้รับจากมูลนิธิรางวัลโนเบล (หักค่าเดินทางนิดหน่อย) ให้แก่องค์กรการกุศล
เขาเป็นศาสตราจารย์สาขาฟิสิกส์ที่มหาวิทยาลัยแคลิฟอร์เนีย เบิร์กลีย์ และได้รับเหรียญรางวัลไอน์สไตน์ เมื่อปี ค.ศ. 2003
แหล่งข้อมูลอื่น
1945
มาสค์ไรเดอร์เดนโอ I'm Born!
มาสค์ไรเดอร์เดนโอ โอเรทันโจ! เป็นภาพยบนตร์จากซีรีส์มาสค์ไรเดอร์เดนโอ ออกฉายเมื่อวันที่ 4 สิงหาคม ค.ศ. 2007
เนื้อเรื่อง
"เดนไลเนอร์" รถไฟแห่งกาลเวลาที่สามารถเดินทางไปในช่วงเวลาต่างๆของเดนโอ ได้ถูกกาโอช่วงชิงไป และเรียวทาโร่ยังถูกกาโอทำร้ายจนสูญเสียความทรงจำ ก่อนที่เรียวทาโร่จะได้พบกับตัวเองในตอนวัยเด็ก ขณะเดียวกันกับยูโตะที่เข้ามาช่วย ก็ไล่ตามเดนไลเนอร์จนมาถึงยุคเอโดะ เรียวทาโร่ ฮานะ และ โมโมทารอส จึงคิดที่จะชิงเดนไลเนอร์กลับคืนมาพร้อมกับเพื่อนๆ ที่อยู่ในนั้น
เพลงประกอบ
ร้องโดย 175R
อาคารกาบานัก
อาคารกาบานัก (Edificio Kavanagh; Kavanagh Building) เป็นตึกระฟ้าที่มีชื่อเสียงในย่านเรติโร บัวโนสไอเรส ประเทศอาร์เจนตินา ออกแบบขึ้นในปี 1934 โดยสถาปนิกเกรโกริโอ ซันเชซ, เอร์เนสโต ลาโกส และลุยส์ มาริอา เด ลา ตอร์เร อาคารนี้ได้รับการยกย่องให้เป็นจุดสูงสุดของสถาปัตยกรรมมอเดิร์น เมื่ออาคารเปิดให้ใช้งานในปี 1936 กาบานักกลายเป็นตึกที่สูงที่สุดในลาตินอเมริกา
กาบานักถือกันว่าเป็นอาคารเอกลักษณ์หนึ่งของบัวโนสไอเรส จากการสำรวจในปี 2013 โดยกลารินจากผู้คนจำนวน 600 คนที่ไม่ได้ประกอบอาชีพสายสถาปัตยกรรมและก่อสร้าง พบว่ากาบานักเป็นตึกที่เป็นที่นิยมชมชอบมากที่สุดในบรรดาชาวเมืองบัวโนสไอเรส
ประวัติ
การก่อสร้างใช้เวลา 14 เดือนจากปี 1934 โดยอาคารนี้เป็นการลงทุนอสังหาริมทรัพย์ของโกรินา กาบานัก (Corina Kavanagh) เศรษฐินีลูกหลานชาวไอริช โดยอาคารออกแบบใช้สถาปัตยกรรมมอเดิร์น กับ อาร์ตเดโก ผสมผสาน และออกแบบตามหลักคิดอย่างเรชั่นนอลลิสม์
เมื่อสร้างเสร็จ อาคารนี้เป็นตึกที่สูงที่สุดในลาตินอเมริกา อะพาร์ตเมนต์จำนวนรวม 105 ห้องของอาคารมีกลุ่มลูกค้าเป้าหมายหลักคือชนชั้นกลางตอนบน
โกรินา กาบานัก อาศัยอยู่บนชั้น 14 ในอะพาร์ตเมนต์ห้องที่ใหญ่ที่สุดของอาคารเป็นเวลาหลายปี ซึ่งเธอเหมาอาศัยทั้งชั้น เป็นเรื่องเล่าสืบต่อกันมาว่าจริง ๆ แล้วรูปทรงของอาคารนั้นออกแบบมาเพื่อเป็นสิ่งก่อสร้างเพื่อการล้างแค้น โกรินาตกหลุมรักกับลูกชายคนหนึ่งของตระกูลอันโชเรนา (Anchorena) ตระกูลชนชั้นสูงร่ำรวยของอาร์เจนตินา อย่างไรก็ตาม ถึงแม้โกรินาจะเป็นผู้มั่งคั่ง แต่เธอไม่ได้มาจากตระกูลชนชั้นสูง ตระกูลอันโชเรนาจึงปฏิเสธการสมรสของเธอกับลูกชายของตระกูล คฤหาสน์ที่อยู่ในเวลานั้นของตระกูลอันโชเรนา (ปัจจุบันคือ ปาลาซิโอซานมาร์ติน) ตั้งอยู่บนอีกฝั่งของปลาซาซานมาร์ติน และได้สร้างโบสถ์ตระกูลไว้อีกฝั่งหนึ่งของปลาซา ซึ่งจะสามารถมองเห็นได้จากคฤหาสน์ของตระกูล หลังโกรินาถูกปฏิเสธการหมั้น เธอแก้แค้นโดยการกำชับให้สถาปนิกผู้ออกแบบว่าอาคารใหม่ที่เธอจะสร้างนี้ต้องปิดกั้นทิวทัศน์ของโบสถ์ ไม่ให้คฤหาสน์ของตระกูลนั้นมองเห็นโบสถ์ที่ตัวเองสร้างได้
สถาปัตยกรรม
อาคารกาบานักเป็นตัวอย่างสำคัญชิ้นหนึ่งของสถาปัตยกรรมอินเทอร์เนชั่นนอล ซึ่งรู้จักในท้องถิ่นว่าสถาปัตยกรรมเรชั่นนอลลิสต์  และบางครั้งมีผู้จัดว่าอาคารนี้เป็นสถาปัตยกรรมแบบอาร์ตเดโก ซึ่งเป็นผลจากความคล้ายคลึงกันของสถาปัตยกรรมแบบเหล่านี้
พรรคแรงงานสังคมประชาธิปไตยรัสเซีย
พรรคแรงงานสังคมประชาธิปไตยรัสเซีย (Росси́йская социа́л-демократи́ческая рабо́чая па́ртия) เป็นพรรคการเมืองแนวสังคมนิยมและการปฏิวัติของรัสเซีย ก่อตั้งในปี 1898 ที่มินสค์ ต่อมาได้กลายเป็นพรรคคอมมิวนิสต์แห่งสหภาพโซเวียต หลังการปฏิวัติเดือนตุลาคม
สัตว์ร้ายแห่งมาลาวี
สัตว์ร้ายแห่งมาลาวี (Malawi terror beast) เป็นชื่อสัตว์ป่าที่ไม่ทราบอัตลักษณ์ ซึ่งฆ่าคนไปอย่างน้อยสามคน และทำร้ายคนอีกสิบหกคนบาดเจ็บสาหัส ใน ค.ศ. 2003 ณ ใจเมืองโดวา หนึ่งร้อยกิโลเมตรจากจังหวัดลีลองวี ประเทศมาลาวี
สามคนที่ตายเป็นหญิงชราสองคนและทารกอายุสามปีอีกหนึ่งคน โดยสัตว์ร้ายขบกระบาล แล้วกินเครื่องในและอวัยวะสืบพันธุ์ของเหยื่อทั้งสาม ผู้ที่รอดชีวิตมาได้ต้องทุพพลภาพสาหัส บางคนเสียแขนและขาทั้งสอง หรือกระทั่งดวงตาหรือหูทั้งสองก็มี หญิงคนหนึ่งซึ่งรอดชีวิตถูกสัตว์ร้ายแหวะปากและจมูก ด้วยเหตุการณ์นี้ ชาวบ้านอย่างน้อยสี่พันคนเทครัวไปจากหมู่บ้านสี่แห่ง แล้วพากันไปหลบอยู่ที่ศาลากลาง
จักษุพยานปากหนึ่งรายงานว่า สัตว์ร้ายตัวนี้มีอัตลักษณ์คล้ายกับตัวที่ฆ่าคนไปห้าคน กุดแขนขาคนไปอีกยี่สิบคน และถูกเจ้าพนักงานตำรวจยิงตายไปเมื่อปีก่อน เจ้าพนักงานสัตว์ป่าคาดว่าสัตว์ร้ายนี้คงเป็นหมาในซึ่งติดเชื้อกลัวน้ำ แต่ชาวบ้านว่าสัตว์ร้ายนั้นตัวใหญ่กว่าหมาในที่ว่า บางคนเชื่อว่าสัตว์ร้ายตัวนี้เป็นหนึ่งในฝูงที่พวกเขาเคยล่าสังหารไปและวกกลับมาแก้แค้น
อารีอานา กรานเด
อารีอานา กรานเด-บูเทรา (Ariana Grande-Butera; เกิด 26 มิถุนายน ค.ศ. 1993) หรือชื่อในวงการคือ อารีอานา กรานเด (Ariana Grande) เป็นนักร้องและนักแสดงชาวอเมริกัน เธอเริ่มงานละครบรอดเวย์เรื่อง 13 ก่อนรับบทแคต วาเลนไทน์ ในซีรีส์โทรทัศน์วิกทอเรียส ช่องนิกเคโลเดียนในปี ค.ศ. 2009 ซีรีส์ฉายจบสี่ซีซัน และกรานเดแสดงในภาคแยกเรื่อง แซมแอนด์แคต ฉายจบในปี 2014 เธอยังมีบทบาทในละครเวที โทรทัศน์ และภาพยนตร์ และพากย์เสียงให้แอนิเมชันโทรทัศน์และภาพยนตร์ด้วย
กรานเดเริ่มงานดนตรีด้วยเพลงประกอบซีรีส์ อัลบั้มเพลงจาปวิกทอเรียส (2011) เธอเซ็นสัญญากับค่ายรีพับลิกเรเคิดส์และออกสตูดิโออัลบั้มแรก ยัวส์ทรูลี ในปี 2013 เปิดตัวอันดับหนึ่งในชาร์ตบิลบอร์ด 200 ซิงเกิลแรกจากอัลบั้ม "เดอะเวย์" เปิดตัวที่อันดับ 10 ในชาร์ตบิลบอร์ดฮอต 100 นักวิจารณ์เปรียบช่วงเสียงของเธอกับช่วงเสียงของมารายห์ แครี
สตูดิโออัลบั้มที่สองของกรานเดคือ มายเอเวอรีติง (2014) เปิดตัวที่อันดับหนึ่งในสหรัฐ และขึ้นถึงสิบอันดับแรกในอีกหลายประเทศ ซิงเกิล "พรอบเบลิม" "เบรกฟรี" "แบงแบง" และ "เลิฟมีฮาร์ดเดอร์" มาจากอัลบั้มนั้น เธอมีเพลงติดสิบอันดับแรกในชาร์ตบิลบอร์ด 100 ยาวนาน 34 สัปดาห์ติดต่อกัน กรานเดส่งเสริมอัลบั้มมายเอฟรีทิงด้วยการทัวร์รอบโลกครั้งแรกในชื่อ เดอะฮันนีมูนทัวร์ และแสดงรับเชิญในซีรีส์โทรทัศน์สยองขวัญตลกทางช่องฟ็อกซ์เรื่อง สกรีมควีนส์ เธอออกซิงเกิล "โฟกัส" เปิดตัวที่อันดับ 7 ในสหรัฐ และออกอีพีชื่อ คริสต์มาสแอนด์ชิล และร่วมร้องเพลงในหลายโครงการ ในปี 2016 เธอออกสตูดิโออัลบั้มที่สาม แดนเจอรัสวูแมน และอีกหลายเพลงจากอัลบั้ม เพลงที่มีชื่อเดียวกับอัลบั้มเปิดตัวที่อันดับ 10 ในชาร์ตบิลบอร์ดฮอต 100 ทำให้กรานเดเป็นคนแรกในประวัติศาสตร์ของชาร์ตที่ซิงเกิลแรกในสามอัลบั้มเปิดตัวในสิบอันดับแรก อัลบั้มเปิดตัวที่อันดับ 2 ในชาร์ตบิลบอร์ด 200
รางวัลที่กรานเดได้รับ ได้แก่ รางวัลอเมริกันมิวสิกอะวอดส์ 3 รางวัล รางวัลศิลปินแจ้งเกิดแห่งปีของสมาคมธุรกิจดนตรี รางวัลเอ็มทีวีมิวสิกอะวอดส์ 1 รางวัล รางวัลเอ็มทีวียุโรปมิวสิกอะวอดส์ 3 รางวัล และเข้าชิงรางวัลแกรมมี 4 รางวัล อัลบั้มของเธอสามอัลบั้มได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา ในปี 2016 ไทม์ให้กรานเดเป็นหนึ่งใน 100 คนที่มีอิทธิพลมากที่สุดในโลกในรายชื่อไทม์ 100 ประจำปี ในปี ค.ศ. 2017 กรานเดทัวร์ในอเมริกาเหนือและยุโรป ในปี 2019 กรานเดเป็นผู้หญิงที่มีผู้ติดตามในอินสตาแกรมมากที่สุด
1993–2008: ชีวิตช่วงต้นและจุดเริ่มต้นของอาชีพ
อารีอานา กรานเด-บูเทรา เกิดเมื่อวันที่ 26 มิถุนายน ค.ศ. 1993 ในเมืองโบกาเรตัน รัฐฟลอริดา เป็นลูกสาวของ โจแอน กรานเด และ เอ็ดเวิร์ด บูเทรา และมีพี่ชายต่างบิดา ชื่อแฟรงกี้ กรานเด เป็นนักแสดง นักเต้น และโปรดิวเซอร์ ครอบครัวของเธอนั้น เป็นชาวอเมริกันที่มีเชื้อสายจากอิตาลี ครอบครัวของเธอแยกทางกัน ตอนที่เธออายุได้ประมาณ 8-9 ขวบ ส่วนชื่อของเธอนั้นมีที่มาจากเจ้าหญิงออเรียน่า จากเรื่อง เฟลิกซ์เดอะแคท
ตอนเด็ก ๆ เธอเคยแสดงในโรงภาพยนตร์ของเด็กในฟลอลิดา เล่นบทบาทแรกของเธอในฐานะ Annieรวมทั้งการแสดงในละครเพลง พ่อมดแห่งเมืองออซและ โฉมงามกับเจ้าชายอสูร และตอนอายุได้ 8 ปี เธอได้ร้องเพลงร่วมกับวงออเคสต้า อย่างเช่น South Florida Philharmonic, Florida Sunshine Pops และ Symphonic Orchestras และเธอได้ร้องเพลง "เดอะสตาร์สแปงเกิลด์แบนเนอร์ (เพลงชาติประจำสหรัฐ)" ในรายการโทรทัศน์แห่งชาติ เพื่อทีมฮ็อคกี้ ฟลอริด้า แพนเธอร์ส และเธอได้จบการศึกษาจาก Pine Crest Schoolและ North Broward Preparatory School
ตอนอายุได้ 13 ปี เธอเริ่มจริงจังกับอาชีพดนตรีมากขึ้น แต่เธอก็ยังคงทำแสดงละครอยู่ เมื่อเธอมาถึงเมือง ลอสแอนเจลิสได้พบกับผู้จัดการของเธอ เธอตั้งใจจะทำอัลบั้มเพลงแนว อาร์แอนด์บีตอนอายุ 14 ปี ในปี 2008 เธอเริ่มงานละครบรอดเวย์เรื่อง 13 ซึ่งทำให้เธอได้รับรางวัล National Youth Theatre Association Award เมื่อเธอได้เข้ามาทำงานด้านเพลง เธอก็ออกจากโรงเรียนมัธยม North Broward Preparatory Schoolแต่เธอก็ยังลงทะเบียนเรียนอยู่ แต่เรียนกับติวเตอร์ และเธอยังร้องเพลงหลายครั้งที่ร้านเบิร์ดแลนด์ ใน นิวยอร์ก
2009–2013: ช่องนิกเคโลเดียนและอัลบั้ม Yours Truly
เธอได้เข้าไปออดิชั่นในเรื่อง วิกทอเรียส ของช่องนิกเคโลเดียนในปี 2009 เธอได้ไปแคสในบทบาทของ Cat Valentine ซึ่งเธอต้องย้อมผมสีแดงเพื่อรับบทบาทนี้ ซิตคอมเรื่องนี้ได้ออกอากาศใน ปี 2010 ซึ่งได้รับกระแสตอบรับดีมาก ทำให้เธอเป็นที่รู้จักมากขึ้น ในฐานะ ไอดอลวัยรุ่น แต่เธอก็ยังสนใจในอาชีพนักร้องอยู่ เธอได้กล่าวว่า "อาชีพนักแสดงเป็นอะไรที่สนุก แต่อาชีพนักร้องยังเป็นสิ่งแรกและสิ่งที่ฉันอยากทำมากที่สุดมาโดยตลอด" ในปี 2010 เธอได้รับบทบาทเป็น มิเรียม ในละครเวที Cuba Libre ซึ่งเขียนและแต่งโดย นักแต่งเพลง เดสมอนด์ ไชลด์
หลังจากภาคแรกของวิกทอเรียสจบลง. เธอตั้งใจที่จะทำงานในอาชีพนักร้อง และเริ่มทำอัลบั้มแรกในเดือนสิงหาคม ค.ศ. 2010. เธอได้ทำเพลงแรกของเธอ มีชื่อว่า "Give It Up" เป็นเพลงประกอบ วิกทอเรียสในปี 2011 ตอนที่กำลังถ่ายทำเรื่อง วิกทอเรียส เธอได้อัดคลิปร้องเพลงคัฟเวอร์ศิลปินต่าง ๆ อาทิเช่น อะเดล, บียอนเซ่ และ อลิเชีย คีส์ และเธอได้อัปโหลดลงยูทูบ เพื่อนของ มอนเต ลิปแมน ผู้บริหารของบริษัท Republic Records ได้มาเจอกับคลิปของเธอ และเกิดประทับใจในเสียงของเธอ ได้ส่งลิงก์ไปให้ มอนเต ลิปแมน และเธอได้เซ็นสัญญากับค่ายเพลง Republic และเธอก็ได้ปล่อยซิงเกิลแรกของเธอ "Put Your Hearts Up" ในปี 2011 ซึ่งเป็นเพลงในหนึ่งอัลบั้มเพลงป๊อปวัยรุ่น และต่อมาเธอได้ปฏิเสธเพลงว่าเพลงไม่ใช่แนวทางของตน ไม่ใช่ประเภทเพลงที่ตนอยากทำ แต่ต่อมาเพลงได้รับการรับรองระดับโกลด์โดยสมาคมผู้ประกอบกิจการเพลงของสหรัฐอเมริกา
ชุดเพลงประกอบของซิตคอม วิกทอเรียส 2.0 ได้ปล่อยออกมาเมื่อวันที่ 5 มิถุนายน ค.ศ. 2012 อาริร่วมร้องในเพลง "Don't You (Forget About Me)".หลังจากภาคที่ 3 ของวิทอเรียส วิกทอเรียสก็ไม่ได้มีภาคต่ออีก ภาคที่ 3 และเพลงประกอบถูกปล่อยเมื่อวันที่ 6 พฤศจิกายน ค.ศ. 2012 เธอได้ร่วมร้องเพลง "L.A. Boyz" ในเดือนธันวาคม ปี 2012 เธอได้ร่วมร้องเพลงกับนักร้องชาวอังกฤษ มิคา ในเพลง "Popular Song"
และเธอได้แสดงซิตคอมเรื่อง Sam & Cat เธอได้รับบทเป็น Cat Valentine จากเรื่อง วิกทอเรียส และได้ร่วมแสดงกับ เจนเน็ตต์ แมคเคอร์ดี้ซึ่งรับบทเป็น Sam Puckett จาก iCarly ออกอากาศเมื่อ 8 มิถุนายน ค.ศ. 2013 ได้กระแสตอบรับดีมาก
เธอได้บันทึกอัลบั้มเปิดตัวของเธอ Yours Truly ในช่วง 3 ปีที่ผ่านมา ชื่อแรกเริ่มของอัลบั้มคือ Daydreamin อัลบั้มถูกปล่อยเมื่อวันที่ 30 สิงหาคม ค.ศ. 2013. เธอได้แต่งเพลงหลายเพลงในอัลบั้มนี้ ในเดือนกันยายน ปี 2013 อัลบั้มเปิดตัวอันดับหนึ่งในชาร์ตบิลบอร์ด 200 กับยอดขาย 138,000 ก๊อปปี้ ตั้งแต่สัปดาห์แรก
ซิงเกิลเดียวเพลง "The Way" ร่วมกับ แม็ก มิลเลอร์, เปิดตัวอันดับ 10 บน Billboard Hot 100, และอันดับสูงสุดที่ได้คือ อันดับ 9 ใช้เวลาอยู่บนชาร์ตเป็นเวลา 26 สัปดาห์ เธอถูกฟ้องโดย Minder Music เหตุที่เลียนแบบเพลง "What we gotta do right here is go back, back in time" จาก 1972 song "Troglodyte (Cave Man)" โดย The Jimmy Castor Bunch. เธอได้รับการจัดอันดับจากนิตยสารบิลด์บอร์ด ในหัวข้อ "Music's Hottest Minors 2013" ซึ่งเธออยู่ในอันดับ 4. ต่อมาซิงเกิลเดียวเพลงที่สอง "Baby I" เปิดตัวที่อันดับ 21 บน Billboard Hot 100 และซิงเกิลที่ 3 "Right There" ร่วมกับ บิ๊ก ฌอน เปิดตัวที่อันดับที่ 84
ในปี 2013 เธอได้แสดงเรื่อง Swindleรับบทเป็น Amanda Benson และในเดือนเดียวกัน เธอได้ปล่อยซิงเกิลซึ่งเธอทำร่วมกับ นาธาน ไซกส์ หนุ่มอังกฤษจากวง เดอะวอนเทด "Almost Is Never Enough" และก็ยังไปร่วมคอนเสิร์ต Believe Tour ของ จัสติน บีเบอร์ อีกด้วย และในปี 2013American Music Awards เธอชนะรางวัล "ศิลปินหน้าใหม่แห่งปี". เธอปล่อยเพลงคริสมาสต์ 4 เพลง ในอัลบั้ม Christmas Kisses ในช่วงเดือนธันวาคม. ประกอบไปด้วยเพลง "Last Christmas", "Love Is Everything", "Snow in California" และ "Santa Baby"
2014–2015: อัลบั้ม My Everything
มกราคม ค.ศ. 2014 เธอเริ่มทำอัลบั้มเพลงที่ 2 ของเธอกับ นักร้อง-นักแต่ง ไรอัน เท็ดเดอร์ นักดนตรี เบนนี บลังโก และโปรดิวเซอร์ แมกซ์ มาร์ติน และเธอก็ยังแต่งเพลงหลายเพลงในอัลบั้มนี้อีกด้วย ในเดือนเดียวกันเธอได้รับรางวัล the Favorite Breakout Artist award ที่งาน People's Choice Awards 2014 มีนาคม ปี 2014 เธอได้ร่วมร้องเพลงที่ทำเนียบขาว "Women of Soul: In Performance at the White House" และในเดือนต่อมา เธอก็ได้รับเชิญจากประธานาธิบดี บารัค โอบามาให้มาแสดงในงาน Easter Egg Roll และได้ออกเพลงใหม่ที่ร่วมร้องเพลงกับนักร้องอาร์แอนด์บีอย่าง คริส บาวน์ "Don't Be Gone Too Long" มีกำหนดการปล่อยวันที่ 24 มีนาคม แต่เกิดดีเลย์เพราะปัญหาด้านกฎหมายของคริส บราวน์ และเธอได้รับรางวัลศิลปินยอดเยี่ยมแห่งปีจาก the Music Business Association
เธอได้ปล่อยอัลบั้มที่สอง My Everything เมื่อวันที่ 25 สิงหาคม ปี 2014 กับยอดขาย 169,000 ก๊อปปี้ ในสัปดาห์แรก ทำให้เพลง "Problem" ที่ได้ อิ๊กกี้ อาซาเลียแรปเปอร์สาวจากออสเตรเลียมาร่วมร้องด้วย เปิดตัวด้วยอันดับที่ 3 บน Billboard Hot 100 และเปิดตัวอันดับที่ 1 บน UK Singles Chart เพลงที่สองคือเพลง "Break Free" ร่วมกับนักดนตรีชาวเยอรมัน เซดด์ อันดับสูงสุดที่ทำได้คือ อันดับที่ 4 บน Billboard Hot 100 และเธอได้ขึ้นแสดงเปิดงาน 2014 MTV Video Music Awards และยังได้รับรางวัลมิวสิควิดิโอเพลงป๊อปยอดเยี่ยม และเธอยังได้ไปร่วมร้องเพลง "Bang Bang" ที่ร่วมร้องกับ เจสซี เจ และ นิกกี มินาจ
27 กันยายน ปี 2014 เธอได้ขึ้นแสดงที่รายการ season 40 และสามวันต่อมาเธอได้ปล่อยเพลงที่ 3 จากอัลบั้ม My Everything, "Love Me Harder" ที่ได้ เดอะวีกเอนด์ มาร่วมร้องด้วย และในเดือนพฤศจิกายน ปี 2014 เธอได้ไปร่วมร้องเพลงให้กับ เมเจอร์ เลเซอร์ ในเพลง "All My Love" ซึ่งเป็นเพลงประกอบภาพยนตร์เรื่อง เกมล่าเกม 3 ม็อกกิ้งเจย์ ภาค 1 และในเดือนเดียวกัน เธอได้ปล่อยเพลงคริสมาสต์ "Santa Tell Me" ต่อมาเธอได้ปล่อยเพลงที่ 4 จากอัลบั้ม My Everything, "One Last Time"
ต้นปี 2015 เธอได้ทัวร์ The Honeymoon Tour ที่อเมริกาเหนือ ยุโรป เอเชีย และอเมริกาได้ รายได้ในการทัวร์ครั้งนี้สูงถึง 14 ล้านเหรียญสหรัฐ. และเธอได้ร่วมร้องเพลงให้กับ แคชเมียร์ แคท ในเพลง "Adore" ซึ่งปล่อยในเดือนมีนาคม ซึ่งเป็นช่วงที่มีการทัวร์อยู่
2016–2017: อัลบั้ม Dangerous Woman และโปรเจกต์อื่น ๆ
มีนาคม ปี 2016 เธอได้ปล่อยเพลง "Dangerous Woman" ซึ่งเป็นชื่อเดียวกับอัลบั้มที่ 3 ของเธอ เปิดตัวด้วยอันดับที่ 10 บน Billboard Hot 100 ต่อมาขึ้นมาอยู่อันดับ 8. 12 มีนาคม 2016 เธอได้รับเชิญเป็นโฮส ในรายการ แซเทอร์เดย์ไนต์ไลฟ์ เธอได้ขึ้นแสดงเพลงในอัลบั้มใหม่ของเธอ เพลง "Be Alright" และต่อมาในวันที่ 18 มีนาคมเธอได้ปล่อยเพลง "Be Alright" ซึ่งเปิดตัวในอันดับที่ 48 บน Billboard Hot 100 ในเดือนพฤษภาคม เธอได้ไปโปรโมตอัลบั้มในรายการ The Voice season 10 เธอได้ร้องซิงเกิลที่ 2 จากอัลบั้มที่สามของเธอ ก็คือเพลง "Into You" และเธอยังได้ คริสตินา อากีเลรา มาร่วมร้องในเพลง "Dangerous Woman" เธอได้ปล่อยอัลบั้มเต็มในวันที่ 20 พฤษภาคม ปี 2016 เปิดตัวในอันดับที่ 2 บน บิลบอร์ด 200 อันดับ 1 ในสหราชอาณาจักร, อันดับ 2 ในญี่ปุ่น และอันดับ 1 อีกหลาย ๆ ประเทศ และต่อมาในเดือนกรกฎาคมที่งาน Summertime Ball ถูกจัดขึ้นที่ สนามกีฬาเวมบลีย์ เธอได้ขึ้นแสดงเพลงในอัลบั้มของเธอทั้งหมด 3 เพลง และในเดือนสิงหาคมเธอได้ปล่อยซิงเกิลที่ 3 จากอัลบั้ม Dangerous Woman เพลง "Side to Side" ที่ได้นักร้องชาวอเมริกันอย่าง นิกกี มินาจ ที่ก่อนหน้านี้เคยร่วมทำงานเพลงด้วยกันมาแล้ว อย่างเพลง "On your knees" ทำให้เพลงได้รับกระแสตอบรับดีมาก จนได้อันดับที่ 4 บน Billboard Hot 100 และมิวสิควิดิโอเพลง "Side to Side" มีผู้เข้าชมมากกว่า 1,700 ล้านครั้ง และอัลบั้ม Dangerous Woman ได้เข้าชิงรางวัลที่ยิ่งใหญ่ที่สุดของวงการเพลงอย่าง Grammy Awards ในปี 2017
ในปี 2016 เธอได้ร่วมแสดงในเรื่อง ซูแลนเดอร์ 2 (2016) ซึ่งรับบทเป็น Cameo ที่นำแสดงโดย เบน สติลเลอร์ และ โอเวน วิลสัน. และเธอยังได้ร่วมแจมกับ แมค เป็นคอลเลคชั่นเครื่องสำอาง Ariana Grande's viva glam ซึ่งรายได้ทั้งหมดบริจาคให้กับมูลนิธิเอดส์ของแมค และต่อมาเธอได้เปิดตัวน้ำหอมเพิ่มเติม คือ กลิ่น Sweet like candy และได้ร่วมกับแบรนด์เสื้อผ้าอย่าง Lipsy London. และเธอได้ถ่ายโฆษณาทีวีสำหรับ ที-โมบิล ซึ่งออนแอร์ในเดือนตุลาคม ปี 2016 และในเดือนธันวาคม เธอได้รับเป็น Penny Pingleton ในภาพยนตร์เรื่อง Hairspray Live และในเดือนเดียวกัน เธอได้ร่วมร้องเพลงกับ สตีวี วันเดอร์ ในเพลง "Faith" ประกอบภาพยนตร์เรื่อง ร้องจริง เสียงจริง
และเธอได้ร่วมร้องเพลงกับ จอห์น เลเจนด์ ในเพลง "Beauty and the Beast" ซึ่งประกอบภาพยนตร์เรื่อง โฉมงามกับเจ้าชายอสูร และเพลงของ Calvin Harris ในเพลง "Heatstroke" โดยร่วมกับ Young Thug, Pharrell Williams ในอัลบั้มใหม่ของ Calvin Harris ในเดือนมิถุนายน
2018–2019: อัลบั้ม Sweetener และ Thank U, Next
24 มีนาคม ค.ศ. 2018 กรานเดได้ร่วมแสดงในงาน “March for Our Lives” เพื่อสนับสนุนการเรียกร้องให้ยกเลิกการจำหน่ายอาวุธปืนเนื่องจากเหตุยิงกันในโรงเรียนมัธยมสโตนแมนดักกลาส เมืองพาร์คแลนด์ รัฐฟลอริดา โดยเธอขึ้นแสดงเพลง “Be Alright” จากอัลบั้ม Dangerous Woman หลังจากโอบกอดและถ่ายรูปกับบรรดานักเรียนโรงเรียนสโตนแมนดักกลาส
ส่วนทางด้านอัลบั้ม Sweetener ในปี 2016 กรานเดเริ่มทำโปรเจกต์อัลบั้มใหม่ร่วมกับ “ฟาร์เรลล์ วิลเลียมส์” (Pharrell Williams) แต่หลังจากเกิดเหตุการณ์ระเบิดหลังคอนเสิร์ต Dangerous Wonan Tour ของเธอที่กรุงแมนเชสเตอร์ ทำให้โปรเจกต์นี้ถูกล้มเลิกไปเนื่องจากสภาพจิตใจของเธอไม่ดีนัก
อัลบั้ม Sweetener เริ่มวางจำหน่ายอย่างเป็นทางการในวันที่ 17 สิงหาคม ค.ศ. 2018 มียอดขายในสัปดาห์แรก 402,000 ยูนิตในทั่วโลก ซึ่งมากกว่าผลงานทั้ง 3 อัลบั้มที่ผ่านมา 2 เท่าตัว เปิดตัวขึ้นเป็นอันดับที่ 1 บนชาร์ต BillBoard 200 และขึ้นเป็นอันดับที่ 1 บน “Worldwide iTunes Album” หลังจากเปิดตัววันแรก พร้อมกับเพลง “Breathin’” ที่เปิดตัวพุ่งขึ้นเป็นอันดับที่ 4 บน “Worldwide iTunes Song Chart” ในวันเดียวกัน โดยในระหว่างวันที่ 20 สิงหาคม – 4 กันยายน 2018 กรานเดได้เดินสายโปรโมทอัลบั้มใหม่ภายใต้ชื่อ “The Sweetener Sessions” ที่ Irving Plaza ในนครนิวยอร์ก The Vic Theatre ในชิคาโก Ace Theater ในลอสแอนเจลิส และ KOKO ในลอนดอน
นอกจากนี้ในปี 2018 กรานเดชนะรางวัลสาขา “Choice Snap chatter” จาก ”Teen Choice Award 2018 ” และรางวัลสาขา “Best Pop” จากงาน “MTV VMAs 2018” ด้วยผลงานเพลง “No Tears Left To Cry” ในงานครั้งนี้ เธอได้ขึ้นแสดงเพลง “God Is a Woman” ซึ่ง Billboard ได้จัดให้การแสดงของเธอเป็นการแสดงที่ยอมเยี่ยมอันดับที่ 2 รองมาจากการแสดง Hits Medley ของเจนนิเฟอร์ โลเปซ อีกทั้งในงานประกาศรางวัล "MTV VMAs Japan 2018" กรานเดชนะรางวัลสาขา "Best Female Video (International)" จากผลงานมิวสิควีดีโอ “No Tears Left to Cry” จากฝีมือผู้กำกับเดฟ เมเยอรส์ (Dave Meyers)
ในปี 2019 กรานเดออกอัลบั้มที่ห้า แธงก์ยูเน็กซ์ อัลบั้มนี้ได้รับการตอบรับในทางที่ดี โดยนิตยสารโรลลิงสโตนกล่าวว่า Thank U, Next เป็น "หนึ่งในอัลบั้มเพลงป็อปที่ดีที่สุดในปี 2019" ซิงเกิลนำ "Thank U, Next" เปิดตัวเป็นอันดับที่ 1 ของชาร์ตบิลบอร์ดฮอต 100 และกลายเป็นซิงเกิลอันดับที่ 1 ในสหรัฐซิงเกิลแรกของกรานเด อัลบั้มนี้ยังได้เข้าชิงรางวัลแกรมมี สาขาอัลบั้มแห่งปีในปี 2020 อีกด้วย
2020–ปัจจุบัน: อัลบั้ม Positions และบทนำในภาพยนตร์
ต่อมาในปี 2020 กรานเดออกอัลบั้มที่หก Positions โดยมีซิงเกิลนำ "positions" ออกเผยแพร่ในวันที่ 23 ตุลาคม ก่อนจะได้ร่วมแสดงภาพยนตร์ของเน็ตฟลิกซ์เรื่อง ดอนท์ลุคอัพ กำกับโดย อดัม แมคเคย์ นำแสดงโดย ลีโอนาร์โด ดิคาปริโอ, เจนนิเฟอร์ ลอว์เลนซ์ ต่อมาในปี 2021 เธอกล่าวว่าเธอจะไม่ได้ทำผลงานเพลงเป็นเวลานาน เนื่องจากตารางการถ่ายภาพยนตร์เรื่อง Wicked ที่ถูกแบ่งเป็นสองภาคของ ที่จะเข้าฉายในคริสต์มาส 2024 และ 2025 โดยเธอจะร่วมเป็นโปรดิวเซอร์ทำเพลงประกอบภาพยนตร์ด้วย
ฝั่ม ถิ ฮหว่าย
ฝั่ม ถิ ฮหว่าย (Phạm Thị Hoài) เกิดเมื่อ พ.ศ. 2503 ในเวียดนามเหนือ สำเร็จการศึกษาทางด้านบรรณารักษ์จากมหาวิทยาลัยฮัมโบลท์ในกรุงเบอร์ลินตะวันออก ประเทศเยอรมนีตะวันออก แล้วจึงกลับมาทำงานในสถาบันสังคมศาสตร์ที่กรุงฮานอยเมื่อ พ.ศ. 2526 มีบทบาทในการดำเนินงานของเว็บไซต์ทางด้านวรรณกรรมและวัฒนธรรมเวียดนามในเยอรมนี (www.talawas.de) ปัจจุบัน ฮหว่ายพำนักอยู่ในเยอรมนี
ฮหว่ายเริ่มเขียนนวนิยายใน พ.ศ. 2531 โดยนวนิยายเรื่องแรกคือ “สารจากสวรรค์” (Thiên sứ) ซึ่งเป็นเรื่องเกี่ยวกับความรักในสังคมเวียดนาม โดยเปรียบเทียบระหว่างหญิงสาวฝาแฝดสองคน คนหนึ่งอยู่ในวังวนของชื่อเสียงและอำนาจ อีกคนตกอยู่ในโลกที่บริสุทธิ์ของเด็กที่ไม่ยอมโต นวนิยายเรื่องนี้ได้รับการแปลเป็นภาษาอังกฤษ ภาษาสเปน ภาษาเยอรมัน ภาษาฝรั่งเศส ภาษาอิตาลี และภาษาฟินแลนด์ นอกจากนั้น เรื่องสั้นเรื่อง "ร้านตัดเสื้อไซ่ง่อน" ของฮหว่ายยังเป็นการสะท้อนภาพของเศรษฐกิจหลังนโยบายโด๋ยเม้ยที่เยาวชนพากันทิ้งบ้านในชนบทเข้ามาทำงานในเมือง
ความโดดเด่นของงานวรรณกรรมของฮหว่ายคือ ตัวละครหญิงของฮหว่ายจะกำหนดชีวิตของตนเอง ไม่ใช่หญิงที่อ่อนหวาน เสียสละแบบในวรรณกรรมดั้งเดิมของเวียดนาม นอกจากนั้น ฮหว่ายยังเป็นนักแปล โดยแปลนวนิยายจากภาษาเยอรมันมาเป็นภาษาเวียดนาม
อ้างอิง
มนธิรา ราโท. '''วรรณกรรมเวียดนามหลังปี ค.ศ. 1975.''' กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553. หน้า 199–204.
สนามกีฬามหาวิทยาลัยการกีฬาแห่งชาติ วิทยาเขตสมุทรสาคร
สนามกีฬามหาวิทยาลัยการกีฬาแห่งชาติ วิทยาเขตสมุทรสาคร เป็นสนามกีฬา ตั้งอยู่ในมหาวิทยาลัยการกีฬาแห่งชาติ วิทยาเขตสมุทรสาคร อำเภอเมือง จังหวัดสมุทรสาคร ปัจจุบันใช้เป็นสนามเหย้าของสโมสรฟุตบอลทวีวัฒนา สมุทรสาคร ยูไนเต็ด ที่แข่งขันในระดับไทยลีก 3
พิพิธภัณฑ์วิจิตรศิลป์ออแดซา
พิพิธภัณฑ์วิจิตรศิลป์แห่งชาติออแดซา หรือ พิพิธภัณฑ์ศิลปะแห่งชาติออแดซา (Одеський національний художній музей) เป็นหนึ่งในหอศิลป์หลักของเมืองออแดซา ประเทศยูเครน ก่อตั้งขึ้นใน ค.ศ. 1899 บนพื้นที่ของวังปอตอตสกี (pałac Potockich) ซึ่งเป็นอนุสรณ์ทางสถาปัตยกรรมสมัยต้นคริสต์ศตวรรษที่ 19 ปัจจุบันพิพิธภัณฑ์แห่งนี้เป็นที่จัดเก็บผลงานศิลปะมากกว่า 10,000 ชิ้น รวมถึงงานจิตรกรรมของศิลปินชาวรัสเซียและชาวยูเครนที่มีชื่อเสียงที่สุดในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 อีกทั้งยังเป็นพิพิธภัณฑ์แห่งเดียวในออแดซาที่เปิดให้บริการโดยไม่คิดค่าเข้าชมทุกวันอาทิตย์สุดท้ายของเดือน
ประวัติ
อาคารวังที่ปัจจุบันเป็นที่ตั้งของพิพิธภัณฑ์ถือเป็นหนึ่งในวังที่เก่าแก่ที่สุดของออแดซา โดยก่อสร้างขึ้นตามคำสั่งของแซแวรึน ปอตอตสกี อดีตสมาชิกรัฐสภาโปแลนด์ผู้ซึ่งภายหลังจากการแบ่งโปแลนด์ได้สาบานว่าจะจงรักภักดีต่อซาร์แห่งรัสเซีย และในเวลาต่อมาเขาจึงกลายเป็นนักการทูตรัสเซียที่มีชื่อเสียงและเป็นเอกอัครราชทูตประจำราชอาณาจักรนาโปลี ปอตอตสกียังเป็นเจ้าของที่ดินผู้มั่งคั่งและหมู่บ้านแซแวรีนอฟกา (Severinovka) ซึ่งเป็นหนึ่งในที่ดินกรรมสิทธิ์ของเขา มีเหมืองหินปูนที่ใช้สร้างวังและอาคารสาธารณะส่วนใหญ่ในออแดซา
การก่อสร้างเริ่มต้นขึ้นใน ค.ศ. 1805 ภายใต้การกำกับดูแลของฟรันเชสโก บอฟโฟ สถาปนิกชาวอิตาลีผู้ซึ่งออกแบบวังและอาคารสาธารณะหลายแห่งในออแดซาและไครเมีย โดยการก่อสร้างอาคารหลักเริ่มต้นขึ้นใน ค.ศ. 1810 แต่ด้วยสงครามนโปเลียนทำให้การตกแต่งภายในถูกเลื่อนออกไปจนกระทั่ง ค.ศ. 1824 และดำเนินการต่อจนเสร็จใน ค.ศ. 1828
อาคารแบบสถาปัตยกรรมฟื้นฟูคลาสสิกแห่งนี้เคยเป็นที่พำนักของผู้ทรงอิทธิพลในยุคนั้น ซึ่งภายในอาคารมีทั้งหมดสองชั้น มีระเบียงขนาดใหญ่ที่มีหน้าบันรองรับด้วยเสาแบบคลาสสิกหกต้น ตัวอาคารหลักเชื่อมต่อกับปีกด้านข้างผ่านห้องแสดงภาพครึ่งวงกลม ด้านหน้าวังมีลักษณะเป็นกูร์ดอเนอร์ และด้านหลังได้รับการออกแบบเป็นสวนภูมิทัศน์แบบอังกฤษขนาดย่อมพร้อมด้วยถ้ำที่มีบรรยากาศโรแมนติก การออกแบบภายในส่วนใหญ่เป็นการผสมผสานสถาปัตยกรรมแบบต่าง ๆ ที่เป็นที่นิยมในช่วงต้นคริสต์ศตวรรษที่ 19
แซแวรึน ปอตอตสกี ถึงแก่กรรมใน ค.ศ. 1829 โดยที่เขายังไม่ทันเห็นวังสร้างเสร็จ ทำให้วังได้รับการสืบทอดมรดกผ่านญาติห่าง ๆ ของเขา คือ ออลกา ปอตอตสกา บุตรสาวของสตาญิสวัฟ ชแชนสนือ ปอตอตสกี ปอตอตสกาแต่งงานกับเลฟ นารึชกิน แม้ว่าวังจะยังคงเป็นทรัพย์สินส่วนตัวของเธอ แต่บ่อยครั้งก็ถูกเรียกอย่างผิด ๆ ว่า "วังนารึชกิน" (Naryshkin Palace) ใน ค.ศ. 1888 ตัวอาคารถูกขายให้แก่กรีโกรี มารัซลี นายกเทศมนตรีนครออแดซา และต่อมาจึงถูกขายให้แก่สมาคมวิจิตรศิลป์ออแดซาใน ค.ศ. 1892 หลังจากที่วังได้เก็บสะสมผลงานศิลปะชุดแรกเป็นเวลา 9 ปี ในที่สุดพิพิธภัณฑ์วิจิตรศิลป์ออแดซาจึงเปิดทำการเมื่อวันที่ 6 พฤศจิกายน ค.ศ. 1899 โดยผลงานศิลปะแกนหลักของพิพิธภัณฑ์เป็นภาพจิตรกรรมที่ได้รับบริจาคมาโดยสถาบันศิลปะอิมพีเรียลเซนต์ปีเตอส์เบิร์ก ในคริสต์ทศวรรษ 1920 พิพิธภัณฑ์ถูกเปลี่ยนชื่อเป็น "พิพิธภัณฑ์ศิลปะของประชาชน" ต่อมาภายหลังสงครามโลกครั้งที่สองได้มีการเปลี่ยนชื่ออีกครั้งเป็น "หอศิลป์ออแดซา" และจึงได้รับชื่อแบบในปัจจุบันเมื่อ ค.ศ. 2021
ในช่วงการรุกรานยูเครนของรัสเซียใน ค.ศ. 2022 พิพิธภัณฑ์มีการเตรียมความพร้อมสำหรับความเสียหายที่อาจเกิดขึ้นกับตัวอาคารและของจัดแสดง
ใน ค.ศ. 2022 พิพิธภัณฑ์มีชื่อรวมอยู่ในรายชื่อสถาบันทางวัฒนธรรมที่มีส่วนในองค์กร "พิพิธภัณฑ์เพื่อการเปลี่ยนแปลง" (Museum for Change) โดยได้รับทุนสนับสนุนรวมมูลค่า 98,000 ดอลลาร์สหรัฐ
ถ้ำ
ภายใต้พิพิธภัณฑ์ศิลปะแห่งชาติมีห้องใต้ดินและห้องแสดงภาพว่างเปล่าหลายแห่ง ซึ่งหนึ่งในนั้นมีการสร้างถ้ำใต้ดินไว้ใต้ส่วนกลางของอาคาร ในคริสต์ทศวรรษ 1960 ผู้เชี่ยวชาญทางเอกสารประวัติศาสตร์ได้ทำการบูรณะถ้ำขั้นพื้นฐาน ซึ่งในปัจจุบันถ้ำนี้เปิดให้เข้าชมได้และเป็นส่วนหนึ่งของการเที่ยวชมประวัติศาสตร์วัง
จรวยพร ธรณินทร์
ดร.จรวยพร ธรณินทร์ กรรมการในคณะกรรมการสภาการศึกษา อดีตปลัดกระทรวงศึกษาธิการ อดีตกรรมการพิทักษ์ระบบคุณธรรม (ก.พ.ค.) เกิดเมื่อวันที่ 31 พฤษภาคม พ.ศ. 2491 ที่อำเภอท่าเรือ จังหวัดพระนครศรีอยุธยา ชีวิตครอบครัวสมรสกับ ดร.ผดุง ธรณินทร์ มีบุตร 2 คน ได้แก่ รองศาสตราจารย์​ แพทย์หญิง ภาวิณี ฤกษ์นิมิตร และนายพิชชา ธรณินทร์
ดร.จรวยพร ธรณินทร์ มีชื่อเสียงเป็นที่รู้จัก จากการรณรงค์การออกกำลังกายเพื่อสุขภาพโดยเฉพาะการออกกำลังแบบแอโรบิกดานซ์ การเป็นผู้อำนวยการจัดการชุมนุมลูกเสือโลกครั้งที่ 20 ที่ประเทศไทยเป็นเจ้าภาพ ณ หาดยาว จังหวัดชลบุรี เมื่อปลายปี พ.ศ. 2545 และการทำงานด้านกิจการนักเรียนนักศึกษา
การศึกษา
ดร.จรวยพร ธรณินทร์ สำเร็จการศึกษาครุศาสตรบัณฑิต สาขาพลศึกษา (เกียรตินิยมและรางวัลเหรียญทอง) จากจุฬาลงกรณ์มหาวิทยาลัย และรัฐประศาสนศาสตรบัณฑิต สาขาบริหารรัฐกิจ จากมหาวิทยาลัยสุโขทัยธรรมาธิราช
ระดับปริญญาโท สาขาพลศึกษา จาก มหาวิทยาลัยโคโลราโดสเตต สหรัฐ และปริญญาเอก สาขาวิทยาศาสตร์การกีฬา จาก มหาวิทยาลัยฟลอริดาสเตต สหรัฐ
ประวัติการทำงาน
ดร.จรวยพร ธรณินทร์ เริ่มรับราชการในตำแหน่งอาจารย์ตรี วิทยาลัยครูพระนครศรีอยุธยา ในปี พ.ศ. 2513 หลังจากนั้นได้รับทุนไปศึกษาต่อระดับปริญญาโทและเอกที่สหรัฐ ด้วยทุนของรัฐบาล และกลับมารับราชการที่มหาวิทยาลัยศรีนครินทรวิโรฒ (เดิมคือ วิทยาลัยพลศึกษากรุงเทพ) ต่อมา พ.ศ. 2519 ได้โอนมารับราชการในสังกัดกรมพลศึกษา และได้รับการแต่งตั้งให้ดำรงตำแหน่งหัวหน้าฝ่ายทดสอบสมรรถภาพ ในปี พ.ศ. 2521 หัวหน้ากองยุวกาชาด ปี พ.ศ. 2523 ผู้อำนวยการกองส่งเสริมพลศึกษาและสุขภาพ ปี พ.ศ. 2524
ต่อมาในปี พ.ศ. 2530 ได้รับแต่งตั้งให้ดำรงตำแหน่งผู้เชี่ยวชาญพิเศษด้านส่งเสริมมาตรฐานพลศึกษา และได้รับการแต่งตั้งให้ดำรงตำแหน่งรองอธิบดีกรมพลศึกษา ในปี พ.ศ. 2536 รองเลขาธิการคณะกรรมการการศึกษาเอกชน พ.ศ. 2537 ที่ปรึกษาด้านพัฒนากระบวนการเรียนรู้ พ.ศ. 2541 เลขาธิการคณะกรรมการการศึกษาเอกชน พ.ศ. 2542 อธิบดีกรมพลศึกษา พ.ศ. 2545 รองปลัดกระทรวงศึกษาธิการ พ.ศ. 2546 และปลัดกระทรวงศึกษาธิการ ในปี พ.ศ. 2549 จนเกษียณอายุราชการในปี พ.ศ. 2551
ราชการพิเศษ
ในระหว่างที่รับราชการ ดร.จรวยพร ธรณินทร์ ได้รับมอบหมายให้ปฏิบัติราชการสำคัญหลายงาน อาทิ
ในระหว่างปี พ.ศ. 2550 - พ.ศ. 2551 ดร.จรวยพร ธรณินทร์ ได้รับการแต่งตั้งให้ปฏิบัติหน้าที่สำคัญหลายตำแหน่ง อาทิ สมาชิกสมัชชาแห่งชาติ ประธานกรรมการสถาบันระหว่างประเทศเพื่อการค้าและการพัฒนา (องค์การมหาชน) ประธานคณะกรรมการส่งเสริมสวัสดิการและสวัสดิภาพครูและบุคลากรการศึกษา รองประธานกรรมการบริหารคณะลูกเสือแห่งชาติ รองประธานคณะกรรมการข้าราชการครูและบุคลากรทางการศึกษา กรรมการข้าราชการพลเรือน ประธานกองทุนสงเคราะห์โรงเรียนเอกชน กรรมการโครงการสานใจไทยสู่ใจใต้ กรรมการคุ้มครองเด็กแห่งชาติ กรรมการสถานศึกษาโรงเรียนพระตำหนัก กรรมการสภามหาวิทยาลัยเซนต์จอห์น และกรรมการสำนักงานบริหารและพัฒนาองค์ความรู้
งานสังคม
ดร.จรวยพร ธรณินทร์ มีบทบาทในงานสังคมกับองค์กรต่างๆ หลายองค์การ อาทิ เป็นกรรมการบริหารสภากีฬานักเรียนแห่งอาเซียน เลขาธิการสมาคมพลศึกษา ในปี พ.ศ. 2526-2528 อุปนายกสมาคมวิทยาศาสตร์การกีฬาแห่งประเทศไทย เป็นประธานสหพันธ์ฟุตบอลนักเรียนแห่งเอเชีย พ.ศ. 2534-2536 และนายกสมาคมศิษย์เก่าสวนสุนันทาในพระบรมราชูปถัมภ์ พ.ศ. 2550-2552
โครงการบูมเมอแรง
โครงการบูมเมอแรง (BOOMERanG: Balloon Observations of Millimetric Extragalactic Radiation and Geophysics) เป็นโครงการตรวจวัดการแผ่รังสีไมโครเวฟพื้นหลังของจักรวาลจากการสำรวจท้องฟ้าส่วนเล็กๆ ด้วยกล้องโทรทรรศน์ที่ติดตั้งบนบัลลูน เป็นการทดลองแรกที่สามารถเก็บภาพขนาดใหญ่ที่ใกล้เคียงของจริงมากที่สุดของความไม่เหมือนกันทุกทิศทางของอุณหภูมิของไมโครเวฟพื้นหลัง โดยการนำกล้องโทรทรรศน์ขึ้นไปสังเกตการณ์ที่ความสูงมากกว่า 42,000 เมตร ซึ่งช่วยลดการดูดซับรังสีไมโครเวฟโดยชั้นบรรยากาศของโลกไปได้เกือบหมด ด้วยวิธีนี้ การทดลองจึงลดค่าใช้จ่ายลงได้มากเมื่อเทียบกับการส่งกล้องโทรทรรศน์อวกาศ แต่ก็สามารถสังเกตการณ์ท้องฟ้าได้เป็นบริเวณแคบๆ เท่านั้น
มีการทดลองไปแล้วรวมทั้งสิ้น 3 ครั้ง ครั้งแรกในปี ค.ศ. 1997 โดยบินข้ามทวีปอเมริกาเหนือ อีก 2 ครั้งทำในปี ค.ศ. 1998 และ 2003 โดยบัลลูนเริ่มต้นจากสถานีแมคเมอร์โดที่แอนตาร์กติก อาศัยลมหมุนของขั้วโลกบินวนรอบขั้วโลกใต้ และกลับคืนยังตำแหน่งเดิมภายในเวลา 2 สัปดาห์ จากวิธีการเช่นนี้จึงเป็นที่มาของชื่อโครงการ "บูมเมอแรง"
ยูฟ่าแชมเปียนส์ลีก นัดชิงชนะเลิศ 2008
ยูฟ่าแชมเปียนส์ลีก นัดชิงชนะเลิศ 2008 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2007–08  ซึ่งเป็นการพบกันระหว่างสโมสรฟุตบอลแมนเชสเตอร์ยูไนเต็ด และ สโมสรฟุตบอลเชลซี จากประเทศอังกฤษ แข่งขันในวันที่ 21 พฤษภาคม พ.ศ. 2551 (ค.ศ. 2008) ในเวลาท้องถิ่น 22:45 น. ที่สนามกีฬาลุจนีกี ในเมืองมอสโก ของประเทศรัสเซีย นี่เป็นครั้งที่สามเท่านั้นที่มีสองสโมสรที่มาจากประเทศเดียวกันลงแข่งขันในนัดชิงชนะเลิศ
พื้นดิน
พื้นดิน หรือ แผ่นดิน (Land หรือ dry land) คือ พื้นผิวที่เป็นของแข็งบนโลกซึ่งไม่ได้ครอบคลุมถึงพื้นน้ำ พื้นดินเป็นพื้นที่ประกอบกิจกรรมส่วนใหญ่ของมนุษย์ตลอดประวัติศาสตร์ซึ่งมีคุณูปการต่อการเกษตรกรรม ที่อยู่อาศัย และเป็นแหล่งทรัพยากรธรรมชาติต่าง ๆ สิ่งมีชีวิตบนพื้นดินบางชนิด เช่น พืชบกและสัตว์บก ได้พัฒนาจากสายพันธ์ดั้งเดิมซึ่งเคยอาศัยอยู่ในน้ำมาก่อน พื้นที่ซึ่งเป็นบริเวณที่พื้นดินติดกับพื้นน้ำจะถูกเรียกว่าพื้นที่ชายฝั่ง
ประวัติศาสตร์ของพื้นดินบนโลก
วัตถุที่เก่าแก่ที่สุดที่พบในระบบสุริยะมีอายุตั้งแต่ 4.5672±0.0006 พันล้านปี ดังนั้นโลกจึงถือกำเนิดขึ้นจากการรวมมวลช่วงระหว่าง 4.54±0.04 พันล้านปี จากการกำเนิดและวิวัฒนาการของระบบสุริยะ โลกยุคแรกก่อตัวขึ้นควบคู่ไปกับการกำเนิดดวงอาทิตย์ ในทฤษฎี เนบิวลาดวงอาทิตย์ได้แยกออกจากเมฆโมเลกุลด้วยการยุบตัวของแรงโน้มถ่วง ซึ่งเริ่มหมุนและแผ่ราบเปลี่ยนเป็นแผ่นจานดาวฤกษ์ ซึ่งดาวเคราะห์ต่าง ๆ ได้ก่อตัวขึ้นควบคู่ไปกับดาวฤกษ์ โดยเนบิลาประกอบไปด้วยแก๊ส น้ำแข็งยักษ์ และฝุ่นคอสมิก (ตัวอย่างเช่นนิวไคลด์ดึกดำบรรพ์) ในสมมติฐานเนบิวลา การเกิดดาวเคราะห์ได้เริ่มขึ้นหลังจากอนุภาคดาวเคราห์เพิ่มขึ้นจากการยึดเหนียวและแรงโน้มถ่วง การหลอมรวมของโลกยุคแรกยังคงดำเนินการไปอีก 10-20 ล้านปี
ชั้นบรรยากาศและมหาสมุทรของโลกได้เกิดขึ้นจากการระเบิดของภูเขาไฟและปล่อยแก๊สและไอน้ำ รวมถึงยังได้รับจากน้ำและน้ำแข็งจากดาวเคราะห์น้อย ดาวเคราะห์แรกเริ่ม และดาวหาง แก๊สเรือนกระจกในชั้นบรรยากาศช่วยปกป้องมหาสมุทรจากการแข็งตัวขณะที่ดวงอาทิตย์เกิดใหม่ยังมีความสว่างดวงอาทิตย์เพียงร้อยละ 70 ช่วง 3.5 พันล้านปี สนามแม่เหล็กของโลกได้เกิดขึ้นซึ่งช่วยป้องกันลมสุริยะไม่ให้พัดผ่านชั้นบรรยากาศของโลก ชั้นบรรยากาศและมหาสมุทรของโลกยังคงมีอิทธิพลต่อรูปร่างบนผิวโลกอย่างต่อเนื่องจากการกัดเซาะและการพัดผ่านวัตถุบนพื้นผิว
พื้นดินบนดาวเคราะห์อื่น ๆ
ดาวเคราะห์ส่วนใหญ่ที่มนุษย์รู้จักมีทั้งดาวเคราะห์ยักษ์ที่เป็นแก๊สและดาวเคราะห์คล้ายโลกที่เป็นของแข็ง ดาวเคราะห์คล้ายโลกประกอบด้วยดาวพุธ ดาวศุกร์ โลก และดาวอังคาร โดยพื้นผิวของดาวเคราะห์ชั้นในเหล่านี้มีมีองค์ประกอบของหินและแกนกลางเป็นโลหะ ขณะที่ดาวเคราะห์ยักษ์ประกอบด้วยดาวพฤหัสบดี ดาวเสาร์ ดาวยูเรนัส และดาวเนปจูนซึ่งเป็นดาวเคราะห์ขนาดใหญ่มีพื้นผิวดินเป็นแกนหินขนาดเล็กเพียงอย่างเดียวล้อมรอบด้วยชั้นบรรยากาศที่หนาแน่น ดาวแก๊สยักษ์คือดาวพฤหัสบดีและดาวเสาร์มีชั้นพื้นผิวที่ประกอบด้วยไฮโดรเจนเหลวแทนที่จะเป็นพื้นดินแข็งซึ่งในทางธรณีวิทยาดาวเคราะห์ยังไม่เป็นที่เข้าใจมากนัก ความเป็นไปได้ของดาวยูเรนัสและดาวเนปจูน (ดาวน้ำแข็งยักษ์) มีความร้อนแรงอัดสูงและน้ำยิ่งยวดภายใต้ชั้นบรรยากาศหนาทึบได้รับการตั้งสมมุติฐานขณะที่องค์ประกอบของดาวเคราะห์ยังไม่เป็นที่เข้าใจมากนัก การศึกษาของวิคโทโรวิคซ์และคนอื่น ๆ ในปี 2006 ได้ตัดความเป็นไปได้ของการมีน้ำใน "มหาสมุทร" ที่มีอยู่ในดาวเนปจูน แม้ว่าบางการศึกษาได้แสดงให้เห็นว่ามหาสมุทรซึ่งมีองค์ประกอบของเพชรเหลวสามารถเป็นไปได้ พื้นผิวทั้งหมดของดาวเคราห์หินหรือดวงจันทร์ถือว่าเป็นพื้นดินแม้ว่าจะไม่มีทะเลหรือมหาสมุทรก็ตาม ส่วนประกอบของดาวเคราะห์ที่มีชั้นบรรยากาศบาง ๆ มักมีพื้นดินที่เด่นชัดจากการตกของอุกกาบาตเนื่องจากสภาพของชั้นบรรยากาศมักจะเผาไหม้วัตถุที่ตกลงมาและกระทบพื้นผิวอย่างรุนแรง พื้นดินของดาวเคราะห์นอกเหนือจากโลกยังสามารถซื้อและขายได้แม้ว่ากรรมสิทธิ์ของอสังหาริมทรัพย์นอกโลกจะไม่เป็นที่ยอมรับจากหน่วยงานใด ๆ
พื้นดินและภูมิอากาศ
พื้นดินของโลกมีปฏิสัมพันธ์และมีอิทธิพลต่อสภาพภูมิอากาศอย่างมากเนื่องจากพื้นผิวมีการเพิ่มขึ้นของความร้อนและการเย็นตัวที่รวดเร็วกว่าอากาศและน้ำ ละติจูดของพื้นดินจะส่งผลต่อปริมาณรังสีจากดวงอาทิตย์ที่กระทบพื้นผิว พื้นที่ละติจูดสูงจะได้รับปริมาณรังสีจากดวงอาทิตย์น้อยกว่าพื้นที่ละติจูดต่ำ ความสูงของพื้นดินเป็นสิ่งสำคัญในการสร้างและเปลี่ยนแปลงการไหลเวียนของอากาศและหยาดน้ำฟ้าบนโลก ธรณีสัณฐานขนาดใหญ่เช่นเทือกเขาก่อให้เกิดการเบี่ยงเบนของพลังงานลม และสร้างอากาศเบาบางและกักเก็บความร้อนได้น้อยลง เมื่อมวลอากาศสูงขึ้น ผลกระทบจากความเย็นทำให้เกิดการควบแน่นและหยาดน้ำฟ้า การสะท้อนแสงของโลกที่เรียกว่าอัตราส่วนรังสีสะท้อนของดาวเคราะห์และชนิดของสิ่งปกคลุมดินซึ่งรับพลังงานจากดวงอาทิตย์ส่งผลต่อปริมาณของพลังงานซึ่งสะท้อนหรือถ่ายโอนไปยังโลก พืชพันธุ์มีอัตราส่วนรังสีสะท้อนต่ำซึ่งหมายถึงพื้นผิวที่ปกคลุมด้วยพืชจะดูดซับพลังงานของดวงอาทิตย์ได้ดี ป่ามีค่าอัตราส่วนรังสีสะท้อนร้อยละ 10-15 ขณะที่ทุ่งหญ้าค่าอัตราส่วนรังสีสะท้อนที่ร้อยละ 15-20 เมื่อเทียบกับพื้นทรายในบริเวณแห้งแล้งจะมีค่าอัตราส่วนรังสีสะท้อนที่ร้อยละ 25-40 การใช้ที่ดินของมนุษย์มีบทบาทต่อสภาพภูมิอากาศในระดับภูมิภาคและระดับโลก เมืองที่มีประชากรหนาแน่นจะอุ่นขึ้นและเกิดปรากฏการณ์เกาะความร้อนซึ่งมีผลต่อหยาดน้ำฟ้า การปกคลุมของเมฆ และอุณหภูมิของภูมิภาคนั้น ๆ
ดินแดนแทนกันยีกา
อาณาจักรแทนกันยีกา (Tanganyika Territory เป็นดินแดนในอาณัติสันนิบาตชาติของสหราชอาณาจักร ระหว่าง ค.ศ. 1922 ถึง 1946 และ ดินแดนในภาวะทรัสตีของสหประชาชาติ ระหว่าง ค.ศ. 1946 ถึง ค.ศ. 1961.
ตำบลกะมัง
ตำบลกะมัง เป็นตำบลใน อำเภอพระนครศรีอยุธยา จังหวัดพระนครศรีอยุธยา
ชื่อ
ตำบลกะมัง ตั้งชื่อตามคลองเล็ก ๆ คือ คลองกะมัง (เรียกอีกอย่างว่า ไผ่ลิง ) ซึ่งไหลผ่านตอนเหนือของพื้นที่ กะมัง (บางครั้งสะกด กระมัง) หมายถึง ปลากระมัง; ปลาน้ำจืดที่กินได้จัดอยู่ในตระกูล ปลาคาร์พ
ภูมิศาสตร์
ถือได้ว่า ตำบลกะมัง เป็นพื้นที่รอบนอกของเกาะเมืองอยุธยา ตำบลข้างเคียง ได้แก่ (จากทิศเหนือตามเข็มนาฬิกา) หัวรอ, ไผ่ลิง, คลองสวนพลู, สำเภาล่ม ด้านทิศตะวันตกติดกับ แม่น้ำป่าสัก
พื้นที่ของ ตำบลกะมัง ตั้งอยู่บริเวณเชิง สะพานปรีดี-ธำรง (ขาออก)
การปกครอง
พื้นที่ทั้งหมดของตำบลกะมังอยู่ภายใต้การปกครองของ เทศบาลนครพระนครศรีอยุธยา
สถานที่
วัดที่โดดเด่นที่สุดใน ตำบลกะมัง คือ วัดพนัญเชิงวรวิหาร
โอนิงาวาระ
โอนิงาวาระ หมายความว่า "กระเบื้องรูปยักษ์" เป็นเครื่องประดับหลังคา พบได้ในสถาปัตยกรรมญี่ปุ่น ทำเป็นรูปยักษ์ญี่ปุ่นที่เรียกว่า "โอนิ" มีลักษณะเป็นอสุรกายน่ากลัว
ก่อนยุคเฮอัน มักใช้ ฮะนะงะวะระ หรือกระเบื้องรูปเถาไม้ ประดับหัวหลังคา ส่วนโอนิงาวาระนี้ เชื่อกันว่ามาจากองค์ประกอบทางสถาปัตยกรรมที่เรียก "โอนิตะ" หรือแผ่นไม้วาดเป็นรูปยักษ์ ใช้อุดรอยรั่วบนหลังคา โดยในยุคนาระ เดิมทีนิยมประดับหัวหลังคาด้วยกระเบื้องทำเป็นรูปลักษณ์อย่างอื่น แล้วนิยมทำเป็นรูปเด่นชัดมีลักษณะอย่างยักษ์ และที่สุดก็ทำเป็นยักษ์สามมิติไป
โอนิงาวาระใช้ประดับหลังคาวัดพุทธมากที่สุด
สกุลไซเลอร์อัส
สกุลไซเลอร์อัส (Sheatfish) เป็นสกุลของปลาน้ำจืดสกุลหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า Silurus (/ไซ-เลอร์-อัส/)
โดยถือว่าเป็นปลาหนัง (Siluriformes) ที่มีขนาดใหญ่ อาจยาวได้ถึง 3 เมตร และหนักได้เป็นร้อยกิโลกรัม พบกระจายพันธุ์ทั้งในทวีปยุโรปและเอเชียตะวันออก เป็นปลาที่กินไม่เลือก และมีอัตราการเจริญเติบโตที่เร็วมาก
มีลักษณะโดยรวม คือ มีลำตัวยาวแบนข้าง หัวมีขนาดเล็ก นัยน์ตาอยู่เหนือมุมปาก มีหนวด 2 คู่ ที่ริมฝีปากบน 1 คู่ และที่คาง 1 คู่ ครีบหลังเล็กอยู่หน้าล้ำครีบท้อง ครีบอกสั้น และยาวไม่ถึงฐานของครีบท้อง มีฟันที่กระดูกเพดานปากชิ้นกลางอยู่รวมกัน 1 กลุ่ม ครีบหางตัดตรงหรือเว้าเล็กน้อย ครีบก้นยาวแต่ไม่ต่อรวมถึงครีบหาง
การจำแนก
พบทั้งหมด 14 ชนิด
บุพเพสันนิวาส (แก้ความกำกวม)
บุพเพสันนิวาส อาจหมายถึง
ท็อปอวอร์ด 2003
ท็อปอวอร์ด 2003 เป็นการมอบรางวัลให้แก่คนในวงการบันเทิงช่วงปี2546 โดยจัดขึ้นใน พ.ศ. 2547
นักร้องเดี่ยวยอดเยี่ยม
นรนัระ
ยูฟ่ายูโรปาลีก ฤดูกาล 2014–15
ยูฟ่ายูโรปาลีก ฤดูกาล 2014–15 เป็นการจัดการแข่งขันฤดูกาลที่ 44 ของฤดูกาล ในทวีป ยุโรป ซึ่งเป็นการแข่งขันรองของสโมสรฟุตบอลชื่อดังจากทั่วทวีปยุโรป ซึ่งจัดการแข่งขันโดย ยูฟ่า, และเป็นการแข่งขันครั้งที่ 6 ของฤดูกาล นับตั้งแต่เปลี่ยนชื่อจาก ยูฟ่า คัพ มาเป็น ยูฟ่ายูโรปาลีก.
โดยใน ยูฟ่ายูโรปาลีก นัดชิงชนะเลิศ 2015 จะแข่งขันที่ สตาดียอนนารอดอวือ ใน กรุงวอร์ซอ, โปแลนด์. เซบิยา คือทีมแชมป์เก่าเมื่อฤดูกาลที่แล้ว.
ทีมที่มีคุณสมบัติเข้าการแข่งขัน
ทีมสโมสรทั้งหมด 194 ทีม จาก 53 ใน 54 สมาคมของแต่ละประเทศ ที่จะเข้าร่วมการแข่งขัน ในฤดูกาล 2014-15 ซึ่งมีคุณสมบัติดังนี้
กำหนดการวันแข่งขันและวันจับสลาก
ตารางการแข่งขันมีดังนี้ (การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, สวิตเซอร์แลนด์, เว้นแต่จะระบุไว้เป็นอย่างอื่น).
รอบคัดเลือก
ในรอบคัดเลือกและรอบเพลย์ออฟ, ทีมต่างๆ จะถูกแบ่งออกเป็นทีมวางและไม่ได้เป็นทีมวางตามค่าสัมประสิทธิ์ยูฟ่าในปี 2014 ของพวกเขา,  และแล้วการจับสลากเข้าไปใน ระบบสองนัด เหย้า-และ-เยือน. ทีมที่มาจากสมาคมเดียวกันไม่สามารถจับสลากมาพบกันเองกับคู่อื่นได้.
รอบคัดเลือก รอบแรก
รอบคัดเลือกรอบแรก และรอบสอง มีการจับฉลากการแข่งขันในวันที่ 23 มิถุนายน พ.ศ. 2557. โดยนัดแรกเล่นในวันที่ 1 และ 3 กรกฎาคม, และนัดที่สอง เล่นในวันที่ 8, 10 และ 11 กรกฎาคม พ.ศ. 2557.
รอบคัดเลือก รอบสอง
นัดแรกลงเล่นในวันที่ 17 กรกฎาคม, และนัดที่สอง ลงเล่นในวันที่ 22 และ 24 กรกฎาคม 2557.
รอบคัดเลือก รอบสาม
การจับสลากสำหรับรอบคัดเลือกรอบสามมีขึ้นในวันที่ 18 กรกฎาคม 2557. โดยนัดแรกลงเล่นในวันที่ 31 กรกฎาคม, และนัดที่สองลงเล่นในวันที่ 7 สิงหาคม 2557.
รอบเพลย์ออฟ
การจับสลากสำหรับรอบเพลย์ออฟมีขึ้นในวันที่ 8 สิงหาคม 2557. โดยนัดแรกลงเล่นในวันที่ 21 สิงหาคม, และนัดที่สองลงเล่นในวันที่ 28 สิงหาคม 2557.
รอบแบ่งกลุ่ม
การจับสลากประกบคู่ในรอบแบ่งกลุ่มมีขึ้นเมื่อวันที่ 29 สิงหาคม 2557 ที่ราชรัฐโมนาโก
รายชื่อทีมที่มาจากยูฟ่าแชมเปียนส์ ลีก รอบแบ่งกลุ่ม ในฐานะทีมอันดับที่สาม
กฏการจัดอันดับ: 1. คะแนน; 2. ผลต่างประตู; 3. ประตูที่ทำได้; 4. ประตูทีมเยือนที่ทำได้; 5. Wins; 6. จำนวนทีมเยือนชนะ; 7. ค่าสัมประสิทธิ์ของสโมสร.
รอบ 32 ทีมสุดท้าย
การจับสลากประกบคู่ในรอบ 32 ทีมสุดท้ายจะมีขึ้นในวันที่ 15 ธันวาคม 2014. รอบ 32 ทีมสุดท้าย นัดแรก ลงเล่นในวันที่ 19 กุมภาพันธ์ 2015, และรอบ 32 ทีมสุดท้าย นัดที่สอง ลงเล่นในวันที่ 26 กุมภาพันธ์ 2015.
รอบ 16 ทีมสุดท้าย
การจับสลากประกบคู่ในรอบ 16 ทีมสุดท้ายจะมีขึ้นในวันที่ 27 กุมภาพันธ์ 2015. รอบ 16 ทีมสุดท้าย นัดแรก ลงเล่นในวันที่ 12 มีนาคม 2015, และรอบ 16 ทีมสุดท้าย นัดที่สอง ลงเล่นในวันที่ 19 มีนาคม 2015.
รอบก่อนรองชนะเลิศ
การจับสลากประกบคู่สำหรับรอบก่อนรองชนะเลิศจะมีขึ้นในวันที่ 20 มีนาคม 2015. รอบก่อนรองชนะเลิศ นัดแรก ลงเล่นในวันที่ 16 เมษายน 2015, และรอบก่อนรองชนะเลิศ นัดที่สอง ลงเล่นในวันที่ 23 เมษายน 2015.
รอบรองชนะเลิศ
การจับสลากประกบคู่สำหรับรอบรอบรองชนะเลิศและรอบชิงชนะเลิศ (กำหนดทีม "เจ้าบ้าน") มีขึ้นในวันที่ 24 เมษายน 2015. รอบรองชนะเลิศ นัดแรก ลงเล่นในวันที่ 7 พฤษภาคม 2015, และรอบรองชนะเลิศ นัดที่สอง ลงเล่นในวันที่ 14 พฤษภาคม 2015.
รอบชิงชนะเลิศ
รอบชิงชนะเลิศจะลงเล่นในวันที่ 27 พฤษภาคม 2015 ที่สนาม สตาดียอนนารอดอวือ ใน วอร์ซอ, ประเทศโปแลนด์.
สถิติ
สถิติรวมรอบคัดเลือกและรอบเพลย์ออฟ.
อันดับดาวซัลโว
แหล่งที่มา:
อาหารสุนัข
อาหารสุนัข คือวัตถุจากพืชหรือสัตว์ที่มีไว้เพื่อจุดประสงค์ในการให้สุนัขหรือสัตว์จำพวกสุนัขอื่น ๆ กิน อาหารสุนัขพิเศษที่ใช้ในการให้เป็นรางวัลให้กับสุนัขนั้นไม่ใช่อาหารสุนัขและมักเรียกกันว่าขนมสุนัข
คนบางคนทำอาหารสุนัขเองโดยการนำวัตถุดิบที่หาได้ง่ายในร้านค้าทั่วไปนำมาผสมกันให้สุนัขกิน และคนบางกลุ่มคงยังใช้อาหารสุนัขแบบผลิตขายอยู่
อาหารสุนัขแบบผลิตขาย
อาหารสุนัขที่ซื้อมาส่วนใหญ่จะมาให้รูปภาพเม็ดหรือรูปแบบเปียก อาหารสุนัขที่ความชื้นอยู่ประมาณ 6−10% ตามความจุ และอาหารแบบกระป๋องมีมากถึง 78% อาหารที่มีความชื้นกลางมีความชื้นประมาณ 25−35% เจ้าของส่วนใหญ่ซื้ออาหารแบบเม็ดเพราะราคาที่ถูกกว่าและความสะดวก อาหารในรูปแบบนี้อยู่ได้นานหลายวันแต่แบบเปียกจะเสียไปเมื่อเวลาผ่านไปไม่นาน
อาหารสุนัขแห้ง (แบบเม็ด)
อาหารสุนัขแบบแห้งหรือแบบเม็ดเป็นอาหารสุนัขที่มีราคาถูกที่สุดต่อน้ำหนักเมื่อเปรียบเทียบกับอาหารแบบเปียกหรือแบบชื้นและยังไม่ทำให้เกิดนิ่ว อาหารประเภทนี้จะเสียได้ช้ากว่าแบบกระป๋องมาก
อาหารสุนัขแบบเปียก
อาหารสุนัขแบบเปียกมีน้ำมากกว่าถ้าเปรียบเทียบกับรูปแบบอื่น ๆ อาหารในรูปแบบนี้จะให้โปรตีนแบะสารอาหารได้ดีกว่ามากและสามารถดูแลความสะอาดของการผลิตได้โดยง่ายเนื่องจากมีส่วนประกอบของน้ำอยู่มาก
อาหารสุนัขแบบดิบหรือบาร์ฟ
อาหารสุนัขแบบดิบหรือบาร์ฟ เป็นการให้อาหารแบบดิบ เช่นเนื้อดิบ เนื้อติดกระดูก หรือไก่ดิบ ปลาดิบ เป็นอาหารที่ใหม่สด เพื่อเลียนแบบพฤติกรรมของสุนัขป่านั่นเอง
อาหารสุนัขอื่น ๆ
ป้ายอาหารสุนัขอื่น ๆ ที่เห็นได้ทั่วไป:
ส้มซ่าหวาน
ส้มซ่าหวาน var. linetta หรือ มะนาวควาย หรือ ส้มมะงั่ว ภาคตะวันตกเรียกมะขุน ภาคอีสานเรียกส้มส้า เป็นผลไม้พื้นบ้านที่ปลูกมากที่จังหวัดอุทัยธานี เป็นไม้ยืนต้นสูง ใบเดี่ยว ดอกเดี่ยว สีขาวนวล ผลอ่อนสีเขียวเข้ม เมื่อสุก สีเขียวอมเหลือง ผิวขรุขระ เปลือกหนา เปลือกข้างในสีขาว มีต่อมน้ำมันหอมระเหยอยู่ตามเปลือก รสหวานหรือหวานอมเปรี้ยว ใช้กินเป็นผลไม้ หรือใช้จิ้มกับยาหอม กินแก้ลม ผิวผลใช้ทำยาหอม น้ำส้มซ่าหวาน กัดฟอกเสมหะ แก้ไอ ฟอกโลหิต ส้มซ่าหวานนี้เป็นคนละพันธุ์กับส้มซ่าที่ใช้ปรุงอาหาร
เส้นเมริเดียนที่ 142 องศาตะวันออก
เส้นเมริเดียน 142 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก ออสตราเลเซีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 142 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 38 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 142 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇷🇺 ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | ช่องแคบทาร์ตารี ! scope="row" | 🇷🇺 ! scope="row" style="background:#b0e0e6;" | ช่องแคบทาร์ตารี ! scope="row" | 🇷🇺 ! scope="row" style="background:#b0e0e6;" | ช่องแคบทาร์ตารี ! scope="row" | 🇷🇺 ! scope="row" style="background:#b0e0e6;" | ช่องแคบลาเปฮูสซ์ ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" | 🇵🇬 ! scope="row" style="background:#b0e0e6;" | ทะเลอาราฟูรา ! scope="row" style="background:#b0e0e6;" | อ่าวคาร์เพนแทเรีย ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
เขมิกา สุขประสงค์ดี
เขมิกา สุขประสงค์ดี ชื่อเล่น เป๊ป,เป๊ปซี่ เป็นนักแสดงหญิงชาวไทยเกิดที่กรุงเทพมหานคร (เกิดวันที่ 11 กันยายน พ.ศ. 2529) เริ่มเข้าสู่วงการบันเทิงไทยและได้รับรางวัลรองชนะเลิศอันดับ 1 ตำแหน่งราชินีช้างเมื่อในปี พ.ศ. 2549 นอกจากนั้นเธอได้รับโอกาสร่วมประกวดในเวที I'm Fat So What  และต่อมาเป็นนักแสดงเต็มตัวมีผลงานเรื่องแรก รักต้องอ้วน เมื่อในปี พ.ศ. 2546 ออกอากาศทางสถานีช่อง 3ภายหลังเขามีผลงานละครต่อและเป็นนักแสดงมีความสามารถทำให้รู้จักตัวตนเขาคือ เป๊ป เขมิกา สุขประสงค์ดี นักแสดงชื่อดัง
ประวัติในวงการบันเทิง
เขมิกา ชื่อเล่น เป๊ป,เป๊ปซี่ เป็นนักแสดงหญิงชาวไทยเกิดที่กรุงเทพมหานคร (เกิดวันที่ 11 กันยายน พ.ศ. 2529) จบการศึกษาโรงเรียนมัธยมโรงเรียนมาแตร์เดอีวิทยาลัยและจบจากปริญญาตรีมหาวิทยาลัยกรุงเทพ
ตาตุ่มนอก
ตาตุ่มนอก (Lateral malleolus หรือ external malleolus) หรือ ส่วนปลายของกระดูกน่อง (lower extremity หรือ distal extremity of the fibula) เป็นส่วนของกระดูกน่อง (fibula) ที่มีรูปร่างคล้ายพีระมิด บางครั้งอาจแบนในด้านข้าง ตาตุ่มนอกจะอยู่ต่ำกว่าตาตุ่มใน (medial malleolus)
พื้นผิวและขอบกระดูก
พื้นผิวด้านใกล้กลาง (medial surface) อยู่ด้านหน้า มีลักษณะเป็นพื้นผิวเรียบรูปสามเหลี่ยม นูนจากบนลงล่าง ซึ่งเป็นข้อต่อกับพื้นผิวด้านข้างกระดูกทาลัส ด้านหลังและด้านใต้ต่อพื้นผิวข้อต่อนี้เป็นรอยเว้าขรุขระซึ่งให้เป็นจุดเกาะของเอ็นโพสทีเรียร์ทาโลฟิบูลาร์ (posterior talofibular ligament)
ขอบด้านหน้า (anterior border) มีลักษณะหนาและขรุขระ ด้านล่างมีรอยเว้าสำหรับเป็นจุดเกาะของเอ็นแอนทีเรียร์ทาโลฟิบูลาร์ (anterior talofibular ligament)
ขอบด้านหลัง (posterior border) กว้างและมีร่องตื้นมาลีโอลาร์ (shallow malleolar sulcus) เป็นทางผ่านสำหรับเอ็นกล้ามเนื้อพีโรเนียส ลองกัสและเบรวิส (Peronæi longus and brevis.)
ที่ส่วนยอดมีลักษณะกลม เป็นจุดเกาะของเอ็นแคลคานีโอฟิบูลาร์ (calcaneofibular ligament)
เมื่อผู้ป่วยเกิดกระดูกหักที่ข้อเท้า กระดูกนี้จะมีอาการเจ็บปวดจากรอยแตกหรือความเสียหายที่สำคัญอื่นๆ